open-index/open-wikipedia-markdown huggingface dataset:
Μεσιέ 110

Ο **Μεσιέ 110** (επίσης γνωστός ως M110 και NGC 205) είναι νάνος ελλειπτικός γαλαξίας, δορυφόρος του Μεγάλου Γαλαξία της Ανδρομέδας.
Περιέχει σκόνη και δείγματα πρόσφατου σχηματισμού αστέρων, τα οποία είναι ασυνήθιστα χαρακτηριστικά για έναν νάνο ελλειπτικό γαλαξία εν γένει.

## Ιστορικό
Ανακαλύφθηκε στις 10 Αυγούστου 1773 από τον Γάλλο αστρονόμο Σαρλ Μεσιέ (*Charles Messier*), ο οποίος εκείνο τον καιρό έκανε αναλυτικές παρατηρήσεις του Γαλαξία της Ανδρομέδας.
Ανεξάρτητα από τον Μεσιέ, ο γαλαξίας αυτός ανακαλύφθηκε και από την Καρολάιν Χέρσελ στις 27 Αυγούστου 1783, όπως αναφέρει ο αδελφός της, ο William Herschel στην περιγραφή του το 1785.

Αν και ο γαλαξίας δεν περιλήφθηκε αρχικά στον πρώτο κατάλογο, των αντικειμένων Μεσιέ, προστέθηκε αργότερα από Kenneth Glyn Jones το 1966.

Είναι το τελευταίο αντικείμενο που προστέθηκε στον κατάλογο Μεσιέ.

## Δείτε επίσης
* Δορυφόροι γαλαξίες της Ανδρομέδας

## Παραπομπές


## Εξωτερικοί σύνδεσμοι

* '''SEDS''': Elliptical Galaxy M110

Κατηγορία:Φακοειδείς γαλαξίες
Κατηγορία:Δορυφόροι γαλαξιών
Κατηγορία:Τοπική ομάδα γαλαξιών
110
0205
Κατηγορία:Ανδρομέδα (αστερισμός)
02429
Κατηγορία:Ιδιόμορφοι γαλαξίες
Παλιγγενεσία

Η **παλιγγενεσία** είναι έννοια της αναγέννησης ή της αναδημιουργίας, που χρησιμοποιείται σε διάφορα πλαίσια στη φιλοσοφία, τη θεολογία, την πολιτική και τη βιολογία.συγκεκριμενα αναφερεται στην γέννηση εκ του μηδενός για κάτι που έχει υπάρξει κατά το παρελθόν.χαρακτηριστικο είναι το μυθικό πουλί φοίνικας που αναγεννάται από τίς στάχτες του. Εθνική παλιγγενεσία είναι η δημιουργία ελληνικού έθνους στον ελλαδικό χώρο από ετερόκλητους πληθυσμούς που μιλούν κοινή γλώσσα εχουν ίδιο θρήσκευμα και συνδέονται με τον αρχαιοελληνικό πολιτισμό.Σε αντιδιαστολή είναι ο όρος ιστορική συνέχεια τού έθνους που εξυπηρετεί την σύνδεσή του χριστιανισμού με τον ελληνισμό αποκρύπτοντας τα διαχρονικά εγκλήματα της εκκλησίας έναντι του αρχαίου ελληνικού πνεύματος. Ενδεικτικό είναι το ανάθεμα που διαβάζεται την κυριακή τής ορθοδοξίας έναντι των ελλήνων και κάθε τι ελληνικόυ. 

Στη βιολογία, η παλιγγενεσία είναι εναλλακτικός όρος για την ξαναγεννηση, όρος ο οποίος αναφέρεται σε μια υπόθεση που έχει σε μεγάλο βαθμό απορριφθεί και αφορά την φάση ανάπτυξης ενός οργανισμού στην οποία η μορφή και η δομή του περνούν από τις αλλαγές που σημειώθηκαν στην εξέλιξη του είδους. Στην πολιτική θεωρία, αποτελεί κεντρικό συστατικό της ανάλυσης του φασισμού από τον Ρότζερ Γκρίφιν ως θεμελιωδώς μονεταριστική ιδεολογία. Στη θεολογία, η λέξη μπορεί να αναφέρεται στη μετενσάρκωση ή στη χριστιανική πνευματική αναγέννηση που συμβολίζεται με τη βάπτιση. 

## Παραπομπές


Κατηγορία:Φιλοσοφικές έννοιες
Κατηγορία:Μετενσάρκωση
Κατηγορία:Θρησκευτικές φιλοσοφικές έννοιες
Ιφιάνειρα

Στην ελληνική μυθολογία η **Ιφιάνειρα** ήταν πριγκηποπούλα του Άργους, θυγατέρα του βασιλιά της πόλεως Μεγαπένθη. Σύμφωνα με μία εκδοχή, την παντρεύτηκε ο περίφημος για τις ικανότητές του μάντης Μελάμποδας, αλλά συνήθως αναφέρεται ότι ο Μελάμποδας πήρε για σύζυγό του τη μία από τις κόρες του Προίτου, την Ιφιάνασσα, αφού τις θεράπευσε από τη μανία τους. Σε αυτή την περίπτωση, δεδομένου ότι ο Μεγαπένθης του Άργους ήταν γιος του Προίτου, ο Μελάμποδας έγινε θείος εξ αγχιστείας της Ιφιάνειρας.

Γιος της Ιφιάνειρας και του Μελάμποδα ήταν ο Αντιφάτης και εγγόνια τους ο Οικλής και ο Αμφάλκης. Ως τέκνο του Οικλή αναφέρεται επίσης μία Ιφιάνειρα.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κατηγορία:Πρόσωπα της ελληνικής μυθολογίας
Κατηγορία:Αρχαίοι Αργείοι
Περίνεο

200px|thumb|Οι μύες του ανδρικού περινέου.

200px|thumb|Οι μύες του γυναικείου περινέου.
**Περίνεο** είναι η επιφάνεια ανάμεσα στην ηβική σύμφυση και στον κόκκυγα και των δύο φύλων.  Είναι η μικρή εκείνη περιοχή (2.5-3 τ.έ.) η οποία εκτείνεται από τα έξω γεννητικά όργανα μέχρι το πρωκτό. Έχει σχήμα ρομβοειδές και μυική λειτουργία ώστε να σταματάει την εκροή των ούρων ή του σπέρματος. Αναφέρεται και ως δεύτερο διάφραγμα γιατί συμμετέχει στη σύσπαση του εγκάρσιου κοιλιακού μύ, παίζοντας σημαντικό ρόλο και στην αναπνευστική λειτουργία. 

Μία οριζόντια γραμμή διαιρεί το περίνεο σε δύο περιοχές, την πρόσθια και την οπίσθια. Η πρόσθια, η οποία περνάει κάτω από την ουρήθρα του άντρα και κάτω από την ουρήθρα και τον κόλπο της γυναίκας, καλείται ουρογεννητική περιοχή, η δε οπίσθια καλείται πρωκτική χώρα. Το μέσο αυτής της γραμμής αποτελεί το λεγόμενο κέντρο του περίνεου. Αμέσως μπροστά από αυτό το κέντρο βρίσκεται, στο μεν άνδρα ο βολβός της ουρήθρας, στη δε γυναίκα το πίσω άκρο της σχισμής του αιδοίου. 

Οι μύες του περινέου διακρίνονται σε τρεις στιβάδες: την κάτω, τη μέση, και την άνω.  
Η κάτω στιβάδα απαρτίζεται από τους εξής μύες: τον έξω σφιγκτήρα του πρωκτού, τον επιπολής εγκάρσιο, τον ισχιοσηραγγώδη και τον βολβοσηραγγώδη.
Οι μύες της μέσης στιβάδας αποτελούν το λεγόμενο ουρογεννητικό τρίγωνο ή διάφραγμα. Οι κύριοι μυες αυτής της στιβάδας είναι ο εν τω βάθει εγκάρσιος και ο σφιγκτήρας της υμενώδους ουρήθρας.
Η άνω στιβάδα αποτελείται από δύο κυρίως μύες: τον ανελκτήρα του πρωκτού και τον ισχιοκοκκυγικό. 


**Πηγές**

Γ. Αποστολάκη, *Ανατομική του ανθρώπου*, Αθήνα, 1955.

Κατηγορία:Ανθρώπινη ανατομία
Κλησώνυμος

Στην ελληνική μυθολογία ο **Κλησώνυμος** ή **Κλυσώνυμος** ήταν γιος του Αμφιδάμαντα του Οπουντίου. Ο Κλησώνυμος ήταν συνομήλικος και παιδικός φίλος με τον Πάτροκλο. Μια μέρα, καθώς τα δύο παιδιά έπαιζαν αστραγάλους, ο Πάτροκλος, άθελά του, σκότωσε τον Κλησώνυμο, οπότε υποχρεώθηκε να εγκαταλείψει την Οπούντα και ο πατέρας του τον εμπιστεύθηκε στον Πηλέα, όπου μεγάλωσε και συνδέθηκε με αδελφική φιλία με τον Αχιλλέα (Ομήρου *[[Ιλιάδα]]* Ψ 87, *[[Βιβλιοθήκη Απολλοδώρου]]* Γ 13,9).

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 537

Κλησωνυμος
Λουντοβίκο Αριόστο

[thumb|right|180 px|Άγαλμα του Αριόστο στο [Ρέτζο Καλάμπρια|Ρέτζο.]]
Ο **Λουντοβίκο Αριόστο** (*Ludovico Ariosto*, 8 Σεπτεμβρίου 1474 - 6 Ιουλίου 1533) ήταν Ιταλός ποιητής και κωμωδιογράφος της Αναγέννησης. Είναι περίφημος για το έπος του ''Μαινόμενος Ορλάνδος'' (''Orlando furioso'').

## Βίος
Γεννήθηκε στο Ρέτζο νελλ'Εμίλια και ήταν γιος του Νικκολό Αριόστο, φρουράρχου της πόλης. Ο Νικκολό Αριόστο ανάγκασε το γιο του να μελετήσει νομικά ενάντια στις επιθυμίες του. Όταν ο Λοντοβίκο ήταν ελεύθερος να ενεργήσει σύμφωνα με τη θέλησή του, μελέτησε τους κλασικούς με τον Γκρεγκόριο ντα Σπολέτο από τον οποίο έμαθε τα λατινικά. Ο Γκρεγκόριο ωστόσο έφυγε σύντομα για το Παρίσι, στερώντας από τον Λουντοβίκο την ευκαιρία να μελετήσει τα ελληνικά, δεδομένου ότι αμέσως μετά τον θάνατο του πατέρα του εκείνος έπρεπε να διαχειριστεί όλα τα οικογενειακά θέματα συμπεριλαμβανομένης της υποστήριξης των εννέα αδελφών του, ένας από τους οποίους μάλιστα ήταν ακρωτηριασμένος. 

Κατόρθωσε να συνθέσει μερικές κωμωδίες και λυρική ποίηση που τον βοήθησαν να κερδίσει την προστασία του καρδινάλιου Ιππόλιτο ντ' Έστε, αδελφού του Δούκα της Φερράρας (συζύγου της Λουκρητίας Βοργία). Η φιλαργυρία του καρδιναλίου σύντομα οδήγησε τον Αριόστο στην υπηρεσία του γενναιόδωρου Αλφόνσο Α΄, Δούκα της Φερράρας. Ο δούκας τον έστειλε σε διάφορες ατυχείς διπλωματικές αποστολές -στη μία τον συνέλαβαν και σε κάποια άλλη ο πάπας παρ' ολίγο να τον εκτελέσει.

Διορίστηκε τελικά έπαρχος της Γκαρφανιάνα στα Απέννινα όρη. Αποχωρώντας από την ενεργό δράση και τα αξιώματα, παντρεύτηκε την δεκατεσσάρων ετών ερωμένη του και έγραψε κωμωδίες, τις παραστάσεις των οποίων επιτηρούσε προσωπικά. Βοήθησε επίσης να χτιστεί θέατρο στη Φερράρα και εξέδωσε το γνωστότερο έργο του, το ρομαντικό επικό ποίημα, *[[Ορλάνδος μαινόμενος (Αριόστο)|Orlandο furioso]]*, (Μαινόμενος Ορλάνδος).

## Εργογραφία

Περιφημότερο έργο του Αριόστο είναι το ιπποτικό έπος του, *Orlandο furioso* (*Ορλάνδος μαινόμενος*).

Ο Αριόστο έγραψε και πέντε κωμωδίες που ανήκουν στο είδος της Κομέντια ερουντίτα:

#*La cassaria* (Το σεντούκι) 1508, η πρώτη ιδιωματική κωμωδία που παρουσιάστηκε σε αυλή στην Ιταλία και θεωρείται αληθινή αρχή της λόγιας κωμωδίας.
#*I suppositi* (Οι Υποτιθέμενοι) 1509, όπου σατιρίζει ήθη και ανώτερους υπαλλήλους
#*Il Negromante* (Ο νεκρομάντης) 1520
#*Gli studenti* (Οι Σπουδαστές) 1518-19
#*La Lena* (Η προαγωγός) 1528, στο οποίο σατιρίζονται δευτερεύοντες δημοτικοί υπάλληλοι και απεικονίζεται ζωντανά η καθημερινή ζωή της Φερράρα.

## Παραπομπές


Κατηγορία:Ιταλοί ποιητές
Κατηγορία:Ιταλοί θεατρικοί συγγραφείς
Μεσιέ 109

Ο **Μεσιέ 109** (επίσης γνωστός ως **M109** και **NGC 3992**) είναι ραβδωτός σπειροειδής γαλαξίας στον αστερισμό της Μεγάλης Άρκτου σε απόσταση περίπου 55 εκατομμυρίων ετών φωτός από τη Γη. Είναι ορατός στα νότια του αστέρα Φέκντα (γ UMa).

## Ιστορικό
Ανακαλύφθηκε το 1781 από το Σαρλ Μεσιέ, όταν έψαχνε κάποια αντικείμενα που του είχε υποδείξει ο Πιέρ Μεσαίν. Από αυτά μόνο το Μεσιέ 97 ήταν στον κατάλογο που δημοσίευσε το 1781. Τα άλλα δύο αντικείμενα καταχωρήθηκαν το 1783 από τον Σαρλ Μεσιέ ως αντικείμενα με αύξοντα αριθμό 108 και 109 στον κατάλογό του. Ο Μεσιέ κατέγραψε το αντικείμενο 109 στην θέση  RA=11h 43m και Dec=+54.5 deg. Ο Owen Gingerich ερεύνησε αυτή τη θέση και βρήκε ότι αντιστοιχεί στον γαλαξία NGC 3992. Από τη δεκαετία του 1920 και μέχρι τη δεκαετία του 1950, τα αντικείμενα με αύξοντα αριθμό άνω του 103 θεωρήθηκαν ανεπίσημα, αλλά αργότερα, και κυρίως από τα τέλη του 1970 οι προσθήκες αυτές έγιναν αρκετά ευρέως αποδεκτές.

Παρόλα αυτά, ο Henk Bril, μελετώντας τον άτλαντα του Ζαν Νικολά Φορτάν και τις σημειώσεις του Πιέρ Μεσαίν, το 2006 παρατήρησε ότι ο Πιέρ Μεσαίν δεν είχε καταγράψει τη θέση του NGC 3992, αλλά του NGC 3953. Ο Σαρλ Μεσιέ όταν κοιτούσε το αντικείμενο που ανέφερε ο Μεσαίν, κατέγραψε την ορθή αναφορά που ταιριάζει στο NGC 3953 και την απόκλιση που αντιστοιχεί στον NGC 3992, πιθανώς παρατηρώντας και τους δύο γαλαξίες, χωρίς να καταλάβει ότι πρόκειται για διαφορετικά αντικείμενα.

Ο Ουίλιαμ Χέρσελ ανακάλυψε ανεξάρτητα τον γαλαξία τις 12 Απριλίου 1789.

## Γενικές πληροφορίες
Στον γαλαξία αυτό έχει παρατηρηθεί μέχρι σήμερα μόνο ένα σουπερνόβα, το 1956A, το Μάρτιο του 1956.

Ο M109 είναι ένας ενεργός γαλαξίας τύπου LINER, ενώ έχουν εντοπιστεί πολωμένα ραδιοκύματα που προέρχονται από τους βραχίονες του γαλαξία. Ο M109 έχει τρεις συνοδούς γαλαξίες, τον UGC 6923, τον UGC 6940 και τον UGC 6969 και ενδεχομένως να έχει και περισσότερους. Έχουν παρατηρηθεί γραμμές υδρογόνου από τον M109 και τους δορυφόρους του.
Η περιοχή ουδετέρου υδρογόνου του γαλαξία είναι κανονική με μια χαμηλή ακτινωτή επέκταση έξω από το δίσκο του γαλαξία, ενώ ακριβώς στην περιοχή της ράβδου, υπάρχει μια κεντρική τρύπα ουδετέρου υδρογόνου στην κατανομή του αερίου.
Ενδεχομένως το αέριο να έχει μεταφερθεί προς το κέντρο του γαλαξία δια μέσω της ράβδου και λόγω του κενού που παρατηρείται δεν έχουν προκληθεί μεγάλα φαινόμενα προσαύξησης στο εγγύς παρελθόν.

## Περιβάλλων χώρος

Ο M109 είναι ο φωτεινότερος γαλαξίας στην ομάδα M109, μια μεγάλη ομάδα γαλαξιών που βρίσκεται στον αστερισμό της Μεγάλης Άρκτου και μπορεί να περιέχει πάνω από 50 γαλαξίες.

## Παραπομπές


## Εξωτερικοί σύνδεσμοι

* 
* 
* 
* '''WIKISKY.ORG''': SDSS image, M109

Μεσιέ 109α
109
3992
Κατηγορία:Μεγάλη Άρκτος
37617
06937
Κατηγορία:Ομάδα γαλαξιών Μ109
Γαλαξίας Σίφερτ

Οι **γαλαξίες Σίφερτ** αποτελούν ένα τύπο γαλαξιών (ως επί το πλείστον σπειροειδών ή ραβδωτών σπειροειδών γαλαξιών) που περιλαμβάνουν έναν εξαιρετικά λαμπρό μικρό πυρήνα, ο οποίος μπορεί μερικές φορές να ξεπερνά σε φωτεινότητα ολόκληρο τον περιβάλλοντα γαλαξία.  Πρόκειται για έναν τύπο ενεργού γαλαξία που ονομάστηκε έτσι προς τιμή του Αμερικανού αστρονόμου Καρλ Σίφερτ (Carl Seyfert), ο οποίος μελέτησε τα αντικείμενα αυτά τη δεκαετία του 1940 περιγράφοντας για πρώτη φορά γαλαξίες αυτού του τύπου το 1943.

Οι γαλαξίες Σίφερτ χαρακτηρίζονται από έναν εξαιρετικά λαμπρό πυρήνα (ενεργό γαλαξιακό  πυρήνα) και από φάσμα που παρουσιάζει πολύ λαμπρές ευρείες γραμμές εκπομπής υδρογόνου, ηλίου, αζώτου και οξυγόνου. Αυτές οι γραμμές εκπομπής παρουσιάζουν ισχυρή διεύρυνση Doppler που αντιστοιχεί σε ταχύτητες της τάξης των 500 έως 4000 km/s. Πιστεύεται ότι αυτές οι γραμμές προκαλούνται σε έναν δίσκο προσαύξησης που περιβάλλει μια μαύρη τρύπα μεγάλης μάζας. Αυτό επαληθεύεται από το γεγονός ότι οι λεπτές απαγορευμένες γραμμές δεν ποικίλλουν με τρόπο που μπορεί να ανιχνεύτει, κάτι που υποδηλώνει ότι η περιοχή εκπομπής είναι μεγάλη, σε αντίθεση με τις ευρείες γραμμές που μπορούν να ποικίλλουν για σχετικά σύντομα χρονικά διαστήματα. Οι γαλαξίες Σίφερτ παρουσιάζουν επίσης ισχυρές εκπομπές στον χώρο των ραδιοκυμάτων, της υπέρυθρης και υπεριώδους ακτινοβολίας και των ακτίνων&nbsp;Χ.

## Ταξινόμηση των γαλαξιών Σίφερτ

Οι γαλαξίες Σίφερτ ταξινομούνται με βάση το σχετικό εύρος των γραμμών εκπομπής των φασμάτων τους και στην αρχική ταξινόμηση τους διαιρούνται σε δυο απλούς τύπους, στον τύπο 1 και στον τύπο 2: οι γαλαξίες Σίφερτ τύπου 1 (για παράδειγμα οι NGC 4051, NGC 5548 και NGC 6814) παρουσιάζουν ευρείες γραμμές εκπομπής υδρογόνου και λεπτές απαγορευμένες γραμμές βαρύτερων στοιχείων, ενώ οι γαλαξίες Σίφερτ τύπου 2 (για παράδειγμα οι Μεσιέ 77 και Mrk 3) παρουσιάζουν γραμμές εκπομπής υδρογόνου και απαγορευμένες γραμμές ίσου πλάτους, αλλά οι γραμμές υδρογόνου δεν είναι τόσο ευρείες όσο οι αντίστοιχες των γαλαξιών Σίφερτ τύπου 1. Σήμερα χρησιμοποιείται μια κλασματική ταξινόμηση που εξαρτάται από τη σχετική ένταση των λεπτών και ευρείων συνιστώσεων (για παράδειγμα, τύπος 1,5 ή τύπος 1,9). Έχει διατυπωθεί η υπόθεση ότι τόσο οι λεπτές γραμμές όσο και οι ευρείες γραμμές προέρχονται από τον δίσκο προσαύξησης αλλά για τους γαλαξίες Σίφερτ τύπου 2 πιστεύεται ότι οι ευρείες γραμμές αποκρύπτονται από τη σκόνη και/ή από την οπτική γωνία με την οποία παρατηρούμε το γαλαξία.

## Εξωτερικοί σύνδεσμοι

*https://web.archive.org/web/19991104025228/http://seds.lpl.arizona.edu/~spider/spider/ScholarX/seyferts.html 
*http://nedwww.ipac.caltech.edu/level5/Curran/Curran_contents.html 
*http://www.daviddarling.info/encyclopedia/S/Seyfert_galaxy.html 
*http://www.astronomy.gr/main.cfm?module=educational&section=enc_as&en_id=473&do=detail
Σημαία της Μελίγια

thumb|250px|right|Η σημαία της Μελίγια. Λόγος σημαίας: 2:3
Η **[[σημαία]] της [[Μελίγια]]**, που είναι ισπανικός θύλακας στη Βόρεια Αφρική, έχει μπλε ανοικτό φόντο. Στο κέντρο της σημαίας βρίσκεται το έμβλημα της Μελίγια. Η σημαία είναι σε χρήση από τις 14 Μαρτίου 1995.

## Εξωτερικοί σύνδεσμοι
* Σημαία της Μελίγια

Μελίγια
Κατηγορία:Μελίγια
Έμβλημα της Μελίγια

right|200px
Το **έμβλημα της [[Μελίγια]]** αποτελεί συνδυασμό στοιχείων από παλαιότερα εθνόσημα, όπως γίνεται στο έμβλημα της Θέουτα.

Στην περίπτωση της Μελίγια, στο έμβλημα βλέπουμε στοιχεία από το αντίστοιχο εθνόσημο της Καστίλλης και της Λεόν. Ο θυρεός έχει χρώμα μπλε ανοικτό και έχει δύο καλάθια, από τα οποία ξεπροβάλλουν δύο φίδια. Στις άκρες υπάρχει το έμβλημα των όπλων της Καστίλλης και Λεόν, που είναι ένα χρυσό κάστρο σε κόκκινο φόντο και ένα μοβ λιοντάρι σε ασημί φόντο). Πάνω από το θυρεό βρίσκεται ένα χρυσό στέμμα με έναν χρυσό πύργο, πάνω στον οποίο στέκεται ένας λευκοντυμένος ιππότης που κρατά ξίφος. Πιο πέρα υπάρχει σε λευκή κορδέλα το ρητό *Praeferre Patriam Liber Parentem*. Ανάμεσα στην κορόνα και στο θυρεό (σε μαύρο) βλέπουμε το όνομα της πόλης.

Εκατέρωθεν του εμβλήματος βρίσκονται οι Στήλες του Ηρακλέους, αρχαία ονομασία που είχε δοθεί στο Γιβραλτάρ. Το σύμβολο αυτό απαντάται και στο εθνόσημο της Ισπανίας. Αναγράφεται στο εθνόσημο στα λατινικά η φράση «Όχι πιο μακριά». Κάτω από το θυρεό είναι ζωγραφισμένος ένας πράσινος δράκοντας.

Το έμβλημα βρίσκεται στο κέντρο της σημαίας του θύλακα.

## Εξωτερικοί σύνδεσμοι
* 
* Εθνόσημο της Μελίγιας.

Μελίγια
Κατηγορία:Μελίγια
Κιόνι Ιθάκης

Το **Κιόνι** είναι παραθαλάσσιο χωριό της Ιθάκης. Ανήκει στο δήμο Ιθάκης του νομού Κεφαλληνίας και απέχει 24 χιλιόμετρα από την πρωτεύουσα του νησιού, το Βαθύ. Αποτελεί το μοναδικό οικισμό του ομώνυμου δημοτικού διαμερίσματος και με βάση την απογραφή του 2021 έχει 121 κατοίκους.

## Γενικά και ιστορικά στοιχεία
Το χωριό είναι χτισμένο στο βάθος ενός όρμου. Στην είσοδό του υπάρχουν τρεις ερειπωμένοι ανεμόμυλοι. Στο φυσικό του λιμάνι βρίσκουν το αραξοβόλι τους θερινούς μήνες τα κότερα των επισκεπτών του νησιού.

Η δημιουργία του οικισμού χρονολογείται κατά τον 16ο αιώνα, όταν εγκαταστάθηκαν στην περιοχή κάτοικοι από την Ανωγή. Ορισμένες μάλιστα κατοικίες εκείνης της εποχής διατηρούνται ακόμα. Ο οικισμός έχει χαρακτηριστεί διατηρητέος χάρη σε αυτές τις καλοδιατηρημένες κατοικίες, οι οποίες μάλιστα επέζησαν και των ισχυρών σεισμικών δονήσεων, που συγκλόνισαν κατά καιρούς τα Επτάνησα.

Από το 1809 το νησί της Ιθάκης είναι μέρος του ανεξάρτητου κράτους "Ενωμένες Πολιτείες των Ιονίων Νήσων" υπό την κυριαρχία του Ηνωμένου Βασιλείου αλλά το 1864 γίνεται ενσωμάτωση με την υπόλοιπη Ελλάδα.

Το 1953 με τον μεγάλο σεισμό της Κεφαλλονιάς, πολλά σπίτια στο Κιόνι καταστράφηκαν ολοσχερώς αλλά ορισμένα που επέζησαν μαρτυρούν την αρχιτεκτονική επιρροή τόσο των Ενετών όσο και των Άγγλων.

## Εκκλησίες
Πέρα από τις καλοδιατηρημένες κατοικίες, το χωριό είναι γνωστό και για τους τρεις ιστορικούς ναούς του. Η εκκλησία του *Αγίου Νικολάου*, στο Μαυρωνά, της *Ευαγγελίστριας* και του *Αγίου Ιωάννη του Λομπαρδιάρη*. Οι δύο τελευταίες διαθέτουν εξαιρετική αγιογράφηση, ενώ ο Άγιος Ιωάννης διαθέτει επιπλέον ξυλόγλυπτο τέμπλο.

## Παραπομπές


## Εξωτερικοί σύνδεσμοι
* Holiday.gr
* e-city.gr

Κατηγορία:Χωριά της περιφερειακής ενότητας Κεφαλληνίας
Κατηγορία:Χωριά της Ιθάκης
Πάρελξη

Στην αστρονομία **πάρελξη** και ειδικότερα *πάρελξη των σωμάτων* του Ηλιακού μας συστήματος ονομάζεται η μεταβολή της τροχιάς των ουρανίων σωμάτων που οφείλεται στις ελκτικές τους αλληλεπιδράσεις.

Οι παρέλξεις διακρίνονται σε αιώνιες και περιοδικές. Εξ αυτών οι μεν αιώνιες επενεργούν βραδύτατα που σχεδόν κρίνονται ανεπαίσθητες έως μη αντιληπτές για μικρά χρονικά διαστήματα, ενώ οι περιοδικές είναι πολύ αισθητές και επενεργούν συνήθως μεταξύ δύο οριακών τιμών και εντός ορισμένων χρονικών περιόδων, απ΄ όπου και η ονομασία τους.

Η μελέτη των παρέλξεων των ουρανίων σωμάτων αποτελεί ιδιαιτέρου ενδιαφέροντος ζήτημα, ειδικά στην ουράνια μηχανική, και μάλιστα σε πολύ μεγάλο βαθμό, αν αναλογιστεί κανείς ότι χάρις αυτών των παρέλξεων καθίσταται πολλές φορές δυνατή η ανακάλυψη νέων σωμάτων, των οποίων την ύπαρξη μόνο αυτές μπορούν να επιμαρτυρούν. Χαρακτηριστική ήταν η ανακάλυψη του πλανήτη Ποσειδώνα από τον Γάλλο αστρονόμο Urbain Le Verrier, μετά από μελέτη της πάρελξης του πλανήτη Ουρανού, όπως επίσης η ανακάλυψη του Πλούτωνα το 1930 από τον Αμερικανό αστρονόμο Κλάιντ Τόμπω, ο οποίος βασίστηκε εν μέρει στις μελέτες των παρέλξεων του Ουρανού και του Ποσειδώνα που πραγματοποίησε ο Π. Λόουελ. 

## Πηγές
* *Νεώτερον Εγκυκλοπαιδικόν Λεξικόν Ηλίου* τ.15ος, σ.532.

Κατηγορία:Τροχιές
Κατηγορία:Δυναμικά συστήματα
Γιώργος Παρασκευαΐδης

Ο **Γιώργος Παρασκευαΐδης** (1916 - 5 Δεκεμβρίου 2007) ήταν Κύπριος επιχειρηματίας με φιλανθρωπική δράση, στην  Ευρώπη και στη Μέση Ανατολή.Τιμήθηκε μεταξύ άλλων με το αξίωμα του Ιππότη του Τάγματος της Βρετανικής Αυτοκρατορίας, από τη Βασίλισσα Ελισάβετ και με το Σταυρό του Αγίου Μάρκου από το Βατικανό.

## Βιογραφία
Γεννήθηκε στην Αθήνα το  1916 και εγκαταστάθηκε με την οικογένειά του στην Κύπρο σε πολύ νεαρή ηλικία. Έκανε σπουδές αρχιτεκτονικής στο Πανεπιστήμιο του Μιλάνου. Δραστηριοποιήθηκε κυρίως στο χώρο των οικοδομικών επιχειρήσεων. Παντρεύτηκε την Θέλμα Παρασκευαΐδης και απέκτησαν τον Ευθύβουλος Παρασκευαΐδης και ακόμα 2 παιδιά. Ήταν ένας εκ των συνιδρυτών της σημαντικής διεθνούς εργοληπτικής/οικοδομικής εταιρείας Ιωάννου και Παρασκευαΐδη, μαζί με το συμπατριώτη του, Στέλιο Ιωάννου, μετά το τέλος του Δευτέρου Παγκοσμίου Πολέμου. Η εταιρεία έγινε γνωστή και με τα αρχικά των συνιδρυτών: J & P. Η εταιρεία τους σύντομα επεκτάθηκε σε όλο τον κόσμο και κατέστη οικονομικός κολοσσός.

Το φιλανθρωπικό του έργο ήταν εξίσου σημαντικό. Χαρακτηριστικά, ενίσχυσε οικονομικά παιδιά που είχαν ανάγκη για θεραπεία στις ΗΠΑ και χρηματοδότησε δημιουργία και λειτουργία μεταμοσχευτικού κέντρου στη Λευκωσία της Κύπρου. Στο Παρασκευαΐδειο Χειρουργικό και Μεταμοσχευτικό Κέντρο που άρχισε τη λειτουργία του το 1986  έγιναν  879 μεταμοσχεύσεις νεφρού, μέχρι το 2010 που σταμάτησε η λειτουργία του.

Πέθανε σε ιδιωτικό νοσοκομείο στο Λονδίνο, στις 5 Δεκεμβρίου του 2007, σε ηλικία 91 ετών.

## Εξωτερικοί σύνδεσμοι
* Financial Mirror: Cyprus construction tycoon George Paraskevaides dies
* http://news.pseka.net/index.php?module=article&id=7781 
* http://www.geni.com/people/George-Paraskevaides/6000000011033054452

## Παραπομπές


## Πηγές
* 
* 
 

Κατηγορία:Έλληνες επιχειρηματίες
Κατηγορία:Κύπριοι επιχειρηματίες
Κατηγορία:Έλληνες ευεργέτες
Κατηγορία:Κύπριοι ευεργέτες
Δήμος Καρλοβασίων

Ο **Δήμος Καρλοβασίων** λειτούργησε σύμφωνα με το Σχέδιο Καποδίστριας ως δήμος  του νομού Σάμου από το 1999 έως το 2010 με έδρα το Καρλόβασι. 

Ήταν ένας από τους τέσσερις δήμους, στους οποίους διαιρείτο διοικητικά η  Σάμος και ένας από τους οκτώ του νομού. Βρισκόταν στα βορειοδυτικά του νησιού και περιελάμβανε την δεύτερη μεγαλύτερη πόλη του νησιού, το Καρλόβασι. Ο δήμος Καρλοβασίων περιελάμβανε δέκα δημοτικά διαμερίσματα και είχε συνολικό πληθυσμό 9.590 κατοίκους. 

Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011  εντάχθηκε στο νέο διευρυμένο Δήμο Σάμου της Περιφέρειας Βορείου Αιγαίου.

Ο δήμος περιελάμβανε τα παρακάτω δημοτικά διαμερίσματα και οικισμούς:

: ** [[Δημοτικό διαμέρισμα Καρλοβασίων Σάμου|Δ.δ. Καρλοβασίων]] ** [ 6.798 ]  
::* το Νέο Καρλόβασι [ 6.662 ]  
::* η Μονή Προφήτου Ηλιού [ 73 ]  
::* το Ποτάμι [ 19 ]  
::* τα Σακκουλαίικα [ 16 ]  
::* οι Σουρήδες [ 28 ]  
: ** Δ.δ. Αγίων Θεοδώρων ** -- οι Άγιοι Θεόδωροι [ 140 ]
: ** [[Δημοτικό διαμέρισμα Δρακαίων Σάμου|Δ.δ. Δρακαίων]] ** [ 129 ]  
::* οι Δρακαίοι [ 118 ]  
::* ο Όρμος Αγίου Ισιδώρου [ 11 ]  
: ** Δ.δ. Καστανέας ** -- η Καστανιά [ 211 ]
: ** Δ.δ. Κονταίικων ** -- τα Κονταίικα [ 505 ]
: ** [[Δημοτικό διαμέρισμα Κοντακαίικων Σάμου|Δ.δ. Κοντακαίικων]] ** [ 904 ]  
::* τα Κοντακαίικα [ 578 ]  
::* ο Άγιος Δημήτριος [ 146 ]  
::* ο Άγιος Ηλίας [ 64 ]  
::* ο Άγιος Νικόλαος [ 33 ]  
::* οι Βρύσες [ 83 ]  
::* οι Χατζησταμούληδες [ 0 ]  
: ** [[Δημοτικό διαμέρισμα Κοσμαδαίων Σάμου|Δ.δ. Κοσμαδαίων]] ** [ 181 ]  
::* οι Κοσμαδαίοι [ 152 ]  
::* οι Νικολούδες [ 29 ]  
: ** [[Δημοτικό διαμέρισμα Λέκας Σάμου|Δ.δ. Λέκας]] ** [ 528 ]  
::* η Λέκα [ 510 ]  
::* ο Άγιος Παντελεήμων [ 18 ]  
: ** Δ.δ. Πλατάνου ** -- ο Πλάτανος [ 577 ]
: ** Δ.δ. Υδρούσσης ** -- η Υδρούσσα [ 520 ]

### Δήμαρχοι Καρλοβασίου

## Παραπομπές


## Εξωτερικοί σύνδεσμοι
*Δήμος Καρλοβασίου, Περιφέρεια Βορείου Αιγαίου

Κατηγορία:Δήμοι της περιφερειακής ενότητας Σάμου
Παρασκήνιο

Στην αρχαία Ελλάδα **παρασκήνιο** ονομαζόταν η κάθε μία από τις δύο πλάγιες πτέρυγες της θεατρικής σκηνής.

Σήμερα με την ίδια λέξη *παρασκήνιο* ή *παρασκήνια* χαρακτηρίζεται ο πίσω από τη σκηνή χώρος, τον οποίο και καλύπτουν τα σκηνικά, όπου αναμένουν οι ηθοποιοί προκειμένου να εξέλθουν στη σκηνή.

Μεταφορικά στο πληθυντικό, ως δημώδης έκφραση, *παρασκήνια* λέγεται προκειμένου να χαρακτηριστούν κρυφές ενέργειες, δηλαδή όχι από σκηνής τρόπον τινά, αλλά που γίνονται κρυφά, όπως για παράδειγμα: *τα παρασκήνια της υπόθεσης*, τα *πολιτικά παρασκήνια*, τα *διπλωματικά παρασκήνια* κ.λπ., ή *άνθρωπος των παρασκηνίων* που λέγεται γενικά για πρόσωπα που δρούν όχι εκ του εμφανούς, αλλά όπως κοινώς λέγεται στα "μουλωχτά".

## Εξωτερικοί σύνδεσμοι

Κατηγορία:Αρχαίο ελληνικό θέατρο
Κατηγορία:Εκφράσεις
Τραπεζούντα Αρκαδίας

Η **Τραπεζούντα** () ήταν αρχαία πόλη της Αρκαδίας.

Βρισκόταν στην αριστερή όχθη του Αλφειού και ανήκε στην Παρρασσία χώρα.  . Σύμφωνα με τον Παυσανία το όνομα της το πήρε απο τον Τραπεζέα έναν από τους 50 γιους του Λυκάονα . Σύμφωνα με τον Απολλόδωρο κάποτε ο Δίας ντύθηκε με φτωχικά ρούχα και επισκέφτηκε το παλάτι του Λυκάονα , εκεί του παρέθεσαν γεύμα έχοντας ανακατέψει το κρέας των ζώων με ενός παιδιού που είχαν θυσιάσει, ο Δίας αηδιασμένος ανέτρεψε το τραπέζι και σκότωσε με κεραυνούς τον Λυκάονα και τους γιους του, από την οργή του θεού επέζησε μόνο ο Νύκτιμος γιατί η Γαία του έπιασε το χέρι , και από τότε η περιοχή ονομάστηκε Τραπεζούντα από την ανατροπή του τραπεζιού . Όταν ο Επαμεινώνδας από την Θήβα ίδρυσε την Μεγαλόπολη και την εποίκισε με κατοίκους άλλων Αρκαδικών πόλεων οι Τραπεζούντιοι αρνήθηκαν να να πάνε, και αναγκάστηκαν να μεταναστεύσουν με πλοία στην Τραπεζούντα του Πόντου η οποία είχε το ίδιο όνομα με την πόλη τους και είχε ιδρυθεί από *[[Μίλητος|Μιλήσιους]]*. .Την εποχή που πέρασε ο Παυσανίας ήταν ήδη εγκαταλελειμμένη και ερειπωμένη. 

Η θέση της αρχαίας πόλης έχει βρεθεί και ανασκάπτεται ανάμεσα στα χωριά Κυπαρίσσια και Μαυριά. Μέχρι στιγμής έχει ανασκαφεί το αρχαίο τείχος της πόλης.

## Παραπομπές


Κατηγορία:Πόλεις της αρχαίας Αρκαδίας
Κατηγορία:Παρρασία
Νέα Μεσάγκαλα Λάρισας

Τα **Νέα Μεσάγκαλα** είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Τα Νέα Μεσάγκαλα βρίσκονται στα όρια με την Περιφερειακή Ενότητα Πιερίας, στην ακτή του Θερμαϊκού Κόλπου και κοντά στο ακρωτήριο Πλαταμώνα. Απέχουν περίπου 30 χιλιόμετρα ΒΑ. από το Μακρυχώρι (έδρα του δήμου), 48 χιλιόμετρα Ν.-ΝΑ. από την Κατερίνη και 49 χιλιόμετρα Β.-ΒΑ. από την Λάρισα. Είναι μία από τις δύο περιοχές, του οικισμού της παραλίας της Αιγάνης, που ανήκει στην τοπική κοινότητα Αιγάνης της δημοτικής ενότητας Κάτω Ολύμπου, ο οποίος αποτελεί διοικητικό τμήμα του δήμου Τεμπών που ανήκει στην περιφερειακή ενότητα Λάρισας. Ο κατοικήσιμος οικισμός των Μεσαγκάλων, περιλαμβάνει οργανωμένες παραλίες και αποτελεί κατάλληλο προορισμό για ορειβασία και πεζοπορία στα ορεινά μονοπάτια του. Ο δεύτερος οικισμός της παραλίας της Αιγάνης είναι το Καστρί-Λουτρό.

## Διοικητικά - πληθυσμιακά στοιχεία
Αναφέρεται επίσημα για πρώτη φορά, ως ξεχωριστός οικισμός, το 1971 να απογράφεται στην κοινότητα Αιγάνης. Σύμφωνα με το πρόγραμμα ''Καλλικράτης'', μαζί με την Αιγάνη, το Καστρί-Λουτρό, την Κάτω Αιγάνη και το Παπαπούλι αποτελούν την κοινότητα Αιγάνης που υπάγεται στη Δημοτική Ενότητα Κάτω Ολύμπου του Δήμου Τεμπών και σύμφωνα με την απογραφή 2011 έχει 388 κατοίκους. Οι απογραφές πραγματικού πληθυσμού (*de facto)* είναι:

## Πηγές
* Μεσάγκαλα

## Παραπομπές


## Εξωτερικοί σύνδεσμοι
*Δήμος Κάτω Ολύμπου

Κατηγορία:Χωριά της περιφερειακής ενότητας Λάρισας
Κατηγορία:Δήμος Τεμπών
Μπίλι Τζιν Κινγκ Καπ

Το **Μπίλι Τζιν Κινγκ Καπ** (αγγλικά: *Billie Jean King Cup*), πρώην **Φεντ Καπ** (Fed Cup),  είναι η σημαντικότερη διεθνής διοργάνωση στη γυναικεία αντισφαίριση. Ξεκίνησε το 1963 στη διάρκεια των εορτασμών για την 50ή επέτειο της Διεθνούς Ομοσπονδίας Αντισφαίρισης (ITF). Η διοργάνωση ήταν γνωστή με την ονομασία (Ομοσπονδιακό Κύπελλο) ως το 1995. Η αντίστοιχη ανδρική διοργάνωση είναι το Ντέιβις Καπ.

Στις 10 Νοεμβρίου του 2019 η Γαλλία κέρδισε με 3-2 την Αυστραλία στο Περθ στον πιο πρόσφατο τελικό και κέρδισε για 3η φορά στην ιστορία της διοργάνωσης το τρόπαιο.

## Ιστορία
Την ιδέα για κάποια ομαδική διοργάνωση στην αντισφαίριση γυναικών συνέλαβε το 1919 η Χέιζελ Χότσκις Γουάιτμαν και μετά την απόρριψη, παρουσίασε ένα τρόπαιο το 1923 για κάποια ετήσια διοργάνωση ανάμεσα στις ομάδες των ΗΠΑ και της Μεγάλης Βρετανίας, οι οποίες ήταν πανίσχυρες την περίοδο εκείνη. Η τενίστρια Νελ Χόπμαν αργότερα υλοποίησε την αρχική ιδέα της Γουάιτμαν.

Χρειάστηκαν 40 χρόνια για να καθιερωθεί η διοργάνωση αυτή το 1963, έπειτα από έγκριση της Παγκόσμιας Ομοσπονδίας. Στην πρώτη διοργάνωση εκείνης της χρονιάς, έλαβαν μέρος 16 χώρες. Οι αγώνες διεξήχθησαν στο Λονδίνο με αντίπαλες ομάδες την Αυστραλία και τις ΗΠΑ. Κέρδισαν τον τίτλο οι τελευταίες και εγκαινίασαν έτσι το ρεκόρ τους των 18 τίτλων μέσα στα επόμενα χρόνια.

## Οι νικήτριες στα Fed Cup
### Ομαδικό

* **Συνεχόμενοι τίτλοι**
** Όλων των εποχών: 7, ΗΠΑ, 1976-1982 
* **Συνεχείς εμφανίσεις σε τελικούς**
** Όλων των εποχών: 8, Αυστραλία 1973-1980
* **Περισσότερα παιχνίδια με ισοφάριση**
** Όλων των εποχών: 172, Γαλλία 4-1 Ιαπωνία, 1997 πρώτος γύρος ομίλων κόσμου

### Ατομικό
* **Νεαρότερη παίκτρια**
** Ντενίζ Παναγοπούλου, Ελλάδα , 12 ετών, 360 ημερών1
* **Μεγαλύτερη σε ηλικία παίκτρια**
** Τζιλ Μπάτερφιλντ Βερμούδες, 52 ετών, 162 ημερών

## Δείτε επίσης
* Ντέιβις Καπ

## Παραπομπές


## Εξωτερικοί σύνδεσμοι

* Επίσημος ιστότοπος 

Κατηγορία:Διοργανώσεις αντισφαίρισης
Σημαία του Ροντρίγκες

Η **[[σημαία]] του νησιού [[Ροντρίγκες (νησί)|Ροντρίγκες]]** δημιουργήθηκε για την αυτονομία του νησιού. Καθιερώθηκε στις 5 Νοεμβρίου  του 2004. Το νησί σήμερα είναι εξαρτημένο έδαφος του Μαυρίκιου. 

Η σημαία αποτελείται από ένα λευκό ορθογώνιο, με κόκκινο και κίτρινο στις άκρες του περιγράμματός του. Κεντρική θέση έχει το εθνόσημο του νησιού. Το θυρεό στο εθνόσημο βαστούν δύο πτηνά, εκ των οποίων το ένα, ο *ερημίτης* έχει εκλείψει από το 18ο αιώνα. 

Το νησί έγινε αυτόνομο το 2002.

## Παραπομπές


## Πηγές
*Η σημαία του Ροντρίγκες στις **Σημαίες του Κόσμου**.

Ροντριγκες
Κατηγορία:Ροντρίγκες
Εθνόσημο του Ροντρίγκες

Το  **εθνόσημο του νησιού [[Ροντρίγκες (νησί)|Ροντρίγκες]] **  δημιουργήθηκε για την αυτονομία του νησιού. Έχει κεντρική θέση στη σημαία του Ροντρίγκες.

Η περγαμηνή στο εθνόσημο γράφει το σύνθημα  "Travail, Solidarité, Fierté" (Εργασία, Αλληλεγγύη, Υπερηφάνεια). Σύμφωνα με την ιστοσελίδα της τοπικής Συνέλευσης
https://web.archive.org/web/20060601095746/http://www.gov.mu/portal/sites/ncb/rra/index.htm, το σύνθημα καταδεικνύει την περηφάνια που νιώθουν οι κάτοικοι του νησιού επειδή ζουν σε ένα αυτόνομο νησί, καθώς επίσης και την αποφασιστικότητά τους να οικοδομήσουν το πεπρωμένο της χώρας τους με αρμονία και με αλληλεγγύη, με σκοπό την καθολική ευημερία εντός του νησιού του Μαυρικίου.

Στο εθνόσημο εικονίζονται επίσης τα ενδημικά πτηνά *Le Solitaire* (*Ερημίτης*, έχει εκλείψει- εξαφανίστηκε το 18ο αιώνα) και *La Fauvette*, που απαντάται σε άλλες περιοχές , τα βασικά προϊόντα του νησιού, όπως καλαμπόκι, ψάρια και καλάθια με τη θάλασσα και τον ήλιο στο βάθος. Στην κορυφή βρίσκεται ένα λουλούδι ιβίσκου.

Το νησί σήμερα είναι εξαρτημένο έδαφος του Μαυρίκιου, στο οποίο παραχωρήθηκε αυτονομία, το 2002http://www.worldstatesmen.org/Mauritius.htm#Rodrigues 

## Πηγές
*Το εθνόσημο του Ροντρίγκες στις **Σημαίες του Κόσμου**.
*Πληροφορίες για την τοπική συνέλευση και άλλα από την εφημερίδα Mauritius Post

Ροντρίγκες
Κατηγορία:Ροντρίγκες
Σημαία του Χονγκ Κονγκ

thumb|Η σημερινή σημαία του Χονγκ Κονγκ.
Η **[[σημαία]] του [[Χονγκ Κονγκ]]** ή **σημαία του τοπικού διοικητικού διαμερίσματος του Χονγκ Κονγκ** (κινεζικά: 中華人民共和國香港特別行政區區旗, απλοποιημένα κινεζικά: 中华人民共和国香港特别行政区区旗) καθιερώθηκε στις 16 Φεβρουαρίου 1990. Εγκρίθηκε επίσημα από Προπαρασκευαστική Επιτροπή στις 10 Αυγούστου 1996, λίγο πριν η Βρετανία επιστρέψει το Χονγκ Κονγκ στην Κίνα, το 1997. Έχει ένα καλλιτεχνικά σχεδιασμένο άνθος, με πέντε πέταλα (και ισάριθμα κόκκινα αστέρια σε κάθε πέταλο, σύμβολο κομμουνιστικό). Η επιστημονική ονομασία του λουλουδιού είναι η *[[Bauhinia blakeana]]* και βρίσκεται στο κέντρο της σημαίας, σε κόκκινο φόντο. Στα αστέρια των πετάλων υπάρχει και κάποια γραμμή, εν είδει στήμονα.

Η σημαία υψώθηκε για πρώτη φορά κατά την τελετή παράδοσης του νησιού από το Ηνωμένο Βασίλειο στον έλεγχο της Κίνας, στις 1 Ιουλίου 1997. Με ειδικούς νόμους καθορίζονται ο σχεδιασμός και η σωστή χρήση της σημαίας 

## Συμβολισμός
Το σχέδιο της σημαίας μεταφέρει πολιτιστικά, πολιτικά και τοπικά νοήματα. Το ίδιο το χρώμα παραπέμπει στους Κινέζους. Το κόκκινο είναι το χρώμα του ενθουσιασμού και του εθνικισμού της Κίνας. Επίσης, η απόχρωση του κόκκινου είναι ακριβώς ίδια με την αντίστοιχη στη σημαία της Κίνας. Η αντίθεση μεταξύ κόκκινου και λευκού στη σημαία συμβολίζει την πολιτική αρχή της μιας χώρας και δύο συστήματα διακυβέρνησης που εφαρμόζεται στην περιοχή. Το άνθος *Bauhinia blakeana* ανακαλύφθηκε στο Χονγκ Κονγκ και θεωρείται σύμβολο αρμονίας για τη διχοτόμηση αυτή.

## Παλαιότερες σημαίες
thumb|right|200px|Αποικιακή σημαία του Χονγκ Κονγκ, σε χρήση την περίοδο από το 1959 ως το 1997
Προτού παραδοθεί η κυριαρχία του Χονγκ Κονγκ από το Ηνωμένο Βασίλειο στην Κίνα, το κινεζικό σήμερα έδαφος είχε για σημαία την αποικιακή σημαία με τη μπλε σημαία του Ηνωμένου Βασιλείου.  Τα τελευταία 150 χρόνια, η αποικιακή σημαία του Χονγκ Κονγκ υπέστη πλήθος αλλαγών.

## Δείτε επίσης

* Εθνόσημο του Χονγκ Κονγκ
* Σημαία του Μακάο
* Μαύρη βαυχινία, εναλλακτική μορφή της σημαίας που χρησιμοποιείται από διαδηλωτές στο Χονγκ Κονγκ.

## Παραπομπές



## Εξωτερικοί σύνδεσμοι

* CAP 2602 Η νομοθεσία για την τοπική σημαία και για το έμβλημα

Χονγκ Κονγκ
Κατηγορία:Χονγκ Κονγκ
Σαχίνης

Το επώνυμο **Σαχίνης** αναφέρεται σε ένα κλάδο της αρχοντικής οικογένειας Κιοσσέ της Ύδρας, που ήταν γνωστή στη νήσο από τον 18ο αιώνα. Από τον Δημήτριο Κιοσσέ, που έλαβε το προσωνύμιο Σαχίνης (εκ του Σαΐνης), ονομάστηκαν και όλοι οι απόγονοί της οικογενείας Κιοσσέ -Σαχίνη:

* Αντώνιος Κιοσσές ο γενάρχης της οικογένειας, Προεστός της Ύδρας, Διοικητής Αιγίνης και Πόρου.
* Δημήτριος Σαχίνης, πλοιοκτήτης - έμπορος και γενάρχης της οικογενείας Σαχίνη, γιος του προηγουμένου. Συνελήφθη δολίως από τον Αλή πασά. Έκτοτε αγνοείται η τύχη του.
* Γεώργιος Σαχίνης, πλοιοκτήτης - έμπορος, ναυμάχος, αγωνιστής του 1821 και μετέπειτα Υποναύαρχος, Υπασπιστής του Βασιλέα Όθωνα, γιος του προηγουμένου.
* Αντώνιος Σαχίνης, αδελφός του προηγουμένου. Συνελήφθη δολίως από τον Αλή πασά. Έκτοτε αγνοείται η τύχη του.
* Σταύρος Σαχίνης, Χιλίαρχος, αγωνιστής του 1821 και νεότερος αδελφός των προηγουμένων. Έπεσε μαχόμενος στη μάχη της Σφακτηρίας.
* Ξανθή Σαχίνη, σύζυγος του Εμμανουήλ Τομπάζη και αδελφή των προηγουμένων.
* Μαρία Σαχίνη, σύζυγος του Λάζαρου Τσαμαδού και αδελφή των προηγουμένων. 
* Νικόλαος Σαχίνης, ναυμάχος, αγωνιστής του 1821 και νεότερος αδελφός των προηγουμένων.
* Δημήτριος Γ. Σαχίνης, Υποναύαρχος, γιος του Γεωργίου Σαχίνη και Μέγας Αυλάρχης των Βασιλέων Γεωργίου Α' και Όλγας.  

*
Δημήτριος Σαχίνης (πλοιοκτήτης)

Ο **Δημήτριος Σαχίνης** (1759 - 1808) ήταν Έλληνας πλοιοκτήτης - έμπορος.

Γεννήθηκε στην Ύδρα και ήταν γιος του Αντωνίου Κιοσσέ, προεστού της Ύδρας, διοικητή Αίγινας με ρίζες απο τη Γένοβα. Με ιδιόκτητο πλοίο εξασκούσε ναυτικές επιχειρήσεις - εμπόριο. Κάποτε ήταν υπεύθυνος για τη διεκπεραίωση της αλληλογραφίας του στόλου και λόγω της ταχύτητας που τον διέκρινε απέκτησε το παρωνύμιο Σαχίν (σαΐνι, εκ του τουρκικού sahin = γεράκι), το οποίο στη συνέχεια διατήρησε ως επώνυμο. Έτσι έγινε ο γενάρχης της μεγάλης ναυτικής οικογένειας Σαχίνη.

Από τις ναυτικές δραστηριότητες απέκτησε μεγάλη περιουσία. Διετέλεσε πρόκριτος Ύδρας. Το 1808 συνελήφθη από τον Αλή Πασά στο Ιόνιο Πέλαγος μαζί με τους δύο γιους του, Αντώνιο και Γεώργιο, επειδή αρνήθηκε να του πουλήσει το πλοίο του "Ίρις", στο οποίο και επέβαιναν με προορισμό το Λιβόρνο, σε πολύ χαμηλό τίμημα. Το πλοίο αυτό ήταν 600 τόνων από τα μεγαλύτερα της εποχής, μετασκευασμένο Ρωσικό πολεμικό. Μόνο ο Γεώργιος Σαχίνης κατάφερε να δραπετεύσει. Ο Δημήτριος και ο Αντώνιος είναι ακόμα αγνοούμενοι.

**<u>Πηγές</u>** 

*
* *[[c:File:Δημοσίευμα_για_Δημήτριο_Σαχίνη.pdf|Άρθρο εφημερίδας για το μαρτυρικό θάνατο του Δημήτριου Σαχίνη]]*
* Εγκυκλοπαίδεια Ήλιος

Δημητριος
Οικογένεια Σαχτούρη

Η **οικογένεια Σαχτούρη** είναι παλαιά οικογένεια της Ύδρας. Μέλη της έχουν διακριθεί στην ναυτιλία, την πολιτική και τις τέχνες.

## Γενεαλογικό δέντρο
* Δημήτριος Πολύγκαιρος, ναυπηγός και σύζυγος Μαρίας Γκίτζα
** Γεώργιος Σαχτούρης, πλοιοκτήτης, ναυμάχος του 1821, αξιωματικός του Πολεμικού Ναυτικού και γενάρχης της οικογένειας Σαχτούρη
*** Κωνσταντίνος Σαχτούρης, αξιωματικός του Πολεμικού Ναυτικού και γιος του Γεωργίου
*** Μιλτιάδης Σαχτούρης, αξιωματικός του Πολεμικού Ναυτικού, σύζυγος Ελένης Δημητριάδη και γιος του Γεωργίου
**** Δημήτριος Σαχτούρης, δικηγόρος και γιος του Μιλτιάδη
***** Μίλτος Σαχτούρης, ποιητής και γιος του Δημητρίου
*** Θεμιστοκλής Σαχτούρης, αξιωματικός του Μηχανικού και γιος του Γεωργίου
*** Σταμάτιος Σαχτούρης, αξιωματικός του Πολεμικού Ναυτικού και γιος του Γεωργίου
*** Δημήτριος Σαχτούρης, αξιωματικός του Βασιλικού Ναυτικού, σύζυγος Μαριγώς Κριεζή και γιος του Γεωργίου
**** Αλέξανδρος Σαχτούρης (1851 - 1926), υποναύαρχος του Βασιλικού Ναυτικού και γιος του Δημητρίου
***** Δημήτριος Σαχτούρης (1889 - 1960), αξιωματικός του στρατού και γιος του Αλέξανδρου
** Αντώνης Σαχτούρης, γιος του Δημητρίου
*** Ανδρέας Σαχτούρης, γιος του Αντώνη
**** Αντώνιος Σαχτούρης, πρέσβης και γιος του Ανδρέα
**** Θεόδωρος Σαχτούρης, γυναικολόγος, υφηγητής πανεπιστημίου και γιος του Ανδρέα
** Θεόδωρος Σαχτούρης, γιος του Δημητρίου
*** Γιαννούλα Σαχτούρη, κόρη του Θεόδωρου και σύζυγος Νικολάου Βατσαξή
**** Ελένη Βατσαξή, κόρη της Γιαννούλας και σύζυγος του Εμμανουήλ Μιαούλη
***** Νικόλαος Βώκος, ζωγράφος και γιος της Ελένης
**** Αρχοντώ Βατσαξή, σύζυγος Γεώργιου Βούλγαρη και κόρη της Γιαννούλας
***** Πέτρος Βούλγαρης, ναύαρχος, πρωθυπουργός της Ελλάδας και γιος του της Αρχοντώς
**** Θεόδωρος Βατσαξής, πλοίαρχος και γιος της Γιαννούλας

## Πηγές
Πορτ Ματουρέν

thumb|350px|right|Το Πορτ Ματουρέν, όπως φαίνεται από το όρος Φανάλ.
Το χωριό  **Πορτ Ματουρέν** (περίπου 6.000 κάτοικοι το 2006) είναι η πρωτεύουσα του νησιού Ροντρίγκες, που είναι εξαρτημένη κτήση του Μαυρίκιου. Η θέση του είναι στις βόρειες ακτές του νησιού στον Ινδικό Ωκεανό και αποτελεί ταυτόχρονα το διοικητικό, δικαστικό και εμπορικό κέντρο του Ροντρίγκες. Όπως φαίνεται και από την ονομασία του, είναι και το κυριότερο λιμάνι. 

Στο χωριό έφτασαν για πρώτη φορά οι Γάλλοι το 1691 και έγινε αποικία το 1735. Κάποιος παλιός εξερευνητής και έποικος του χωριού, έδωσε σε αυτό και το όνομά του: Mathurin Bréhinier ή Mathurin Morlaix.

Στο Πορτ Ματουρέν υπάρχουν, μεταξύ άλλων, χριστιανικός, αγγλικανικός και μουσουλμανικός ναός, Γυμνάσιο και σταθμός λεωφορείων.

## Εξωτερικοί σύνδεσμοι
* Φωτογραφίες του χωριού 
* Πορτ Ματουρέν 

Κατηγορία:Ροντρίγκες
Κατηγορία:Γεωγραφία του Μαυρικίου
Δημήτριος Γ. Σαχίνης

Ο **Δημήτριος Σαχίνης** (1827-1888) ήταν Έλληνας στρατιωτικός του 19ου αιώνα.
## Βιογραφικά στοιχεία
Η καταγωγή του ήταν από την σπουδαία οικογένεια της Ύδρας. Γεννήθηκε στην Ύδρα στις 29 Μαΐου 1827. Πατέρας του ήταν ο πλοιοκτήτης - έμπορος και μετέπειτα ναυμάχος του 1821 Γεώργιος Σαχίνης.  

Μετά την αποκατάσταση της Ελλάδας πήγε στο Μόναχο και σπούδασε στην Στρατιωτική σχολή με υποτροφία του βασιλιά της Βαυαρίας Λουδοβίκου. Αποφοίτησε και κατατάχτηκε στην Γαλλική Ναυτική Υπηρεσία, αρχικά ως δόκιμος και μετά ως ανθυποπλοίαρχος. Επέστρεψε το 1843 στην Ελλάδα και παντρεύτηκε την θυγατέρα του Πετρόμπεη Μαυρομιχάλη, Παναγιωτίτσα. Με τον βαθμό του ανθυποπλοιάρχου κατατάχθηκε στον Ελληνικό Ναυτικό, και ως πλωτάρχης το 1859 διορίστηκε κυβερνήτης του «Όθωνος»

Με την πτώση του Όθωνα κυνηγήθηκε από τους επαναστάτες και επανήλθε το 1866 ως υπουργός επι των Ναυτικών και αργότερα αυλάρχης του Βασιλιά Γεωργίου Α΄. Διετέλεσε πρόεδρος του Ναυτικού Απομαχικού Ταμείου, πήρε προαγωγή τον Μάρτιο του 1872 σε βαθμό πλοιάρχου, και προσελήφθη το 1878 ως Στρατιωτικός Αρχηγός της Βασιλικής οικογένειας. Προβιβάστηκε το 1878 σε υποναύαρχο, και έγινε ταυτόχρονα Αυλάρχης. Ανέπτυξε στενή σχέση με τον Γεώργιο και την Όλγα, όπως και με τον πατέρα του Γεωργίου, Βασιλιά της Δανίας. 

Τιμήθηκε με πολλά παράσημα, εκτός των άλλων με τον Ελληνικό Μεγαλόσταυρο. 
 
Απεβίωσε στην Αθήνα στις 29 Αυγούστου 1887. 

## Πηγές
* Δημήτριος Σαχίνης συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Κατηγορία:Έλληνες αξιωματικοί του Πολεμικού Ναυτικού
Κατηγορία:Έλληνες υπουργοί Ναυτικών
Δημητριος Γ
Γεώργιος Σαχτούρης

Ο **Γεώργιος Σαχτούρης** (1783 - 1841) ήταν Έλληνας αγωνιστής του 1821 και αξιωματικός του Πολεμικού Ναυτικού.

## Βιογραφία
Γεννήθηκε στην Ύδρα και ασχολήθηκε με τις ναυτικές δραστηριότητες. Πήρε μέρος στην επανάσταση του 1821 και συμμετείχε σε πολλές ναυμαχίες όπως αυτές των Πατρών, Σπετσών, Γέροντα, Σάμου κ.α. Επίσης συμμετείχε και στην επιχείρηση της Αλεξάνδρειας. Με την έλευση του Καποδίστρια διορίστηκε αρχηγός της μοίρας των ακτών της Μεσσηνίας. Γρήγορα όμως τάχθηκε με τους αντιπολιτευόμενούς του.

Με τον ερχομό του Όθωνα κατατάχθηκε στο Πολεμικό Ναυτικό, έφθασε μέχρι τον βαθμό του αντιναυάρχου, ενώ διετέλεσε και διοικητής του πολεμικού ναυστάθμου του Πόρου.

Απεβίωσε στην Ύδρα το 1841 και παιδιά του είναι οι: Δημήτριος, Κωνσταντίνος και Μιλτιάδης Σαχτούρης. Δισέγγονός του είναι ο Μίλτος Σαχτούρης.

## Εξωτερικοί σύνδεσμοι
* Αρχείο Γεωργίου Σαχτούρη, επιμέλεια Χριστίνα Βάρδα, Ελληνικό Λογοτεχνικό και Ιστορικό Αρχείο, Ε.Λ.Ι.Α., Αθήνα 2000

## Αναφορές


Σαχτουρης Γεωργιος
Σαχτουρης Γεωργιος
Γεωργιος
Δημήτριος Σαχτούρης

Ο **Δημήτριος Σαχτούρης** (1819-1875) ήταν αξιωματικός του Πολεμικού Ναυτικού.
## Βιογραφία
Γεννήθηκε στην Ύδρα και ήταν γιος του Γεωργίου Σαχτούρη. Σπούδασε στρατιωτικά στην Αγγλία και το 1836 κατατάχθηκε στο Πολεμικό Ναυτικό, όπου έφτασε μέχρι τον βαθμό του υποναυάρχου. Ασχολήθηκε με την πολιτική ενώ είχε διατελέσει και υπουργός Ναυτικών.

Κατηγορία:Έλληνες αξιωματικοί του Πολεμικού Ναυτικού
Δημητριος
Κατηγορία:Έλληνες υπουργοί Ναυτικών
Αλμαθάν

Το **Αλμαθάν** *Almazán* (αραβική λέξη που σημαίνει οχυρωμένη τοποθεσία) είναι ένας δήμος που βρίσκεται στην επαρχία της Σόρια, Καστίλης και Λεόν, στην Ισπανία. Σύμφωνα με απογραφή του 2004 ο πληθυσμός του δήμου αντιστοιχεί σε 5.755 κατοίκους.

Είναι η ιδιαίτερη πατρίδα του **Ντιέγο Λαΐνεθ**, διαδόχου του Ιγνατίου Λογιόλα στην ηγεσία του τάγματος των Ιησουϊτών.

## Παραπομπές


## Εξωτερικοί σύνδεσμοι
* El Románico de la ribera del Duero  
* Recorrido fotográfico por San Miguel de Almazán  

Κατηγορία:Πόλεις της Ισπανίας
Κατηγορία:Καστίλη και Λεόν
Γιοχάνες Χάιλ

Ο **Γιοχάνες Χάιλ** (*Johannes Heil*) είναι ένας Γερμανός παραγωγός ηλεκτρονικής μουσικής.

## Δισκογραφία
*(Η παρακάτω λίστα περιέχει μόνο τις κυκλοφορίες σε [[CD]])*

* 1998	**Reality to MIDI**			(*Kanzleramt*)
* 1998	**Per Disciplinum Mea Lux Videbis**	(*Uturn*)
* 1999	**Illuminate the Planet**		(*Kanzleramt*)
* 2001	**Future Primitive**			(*Kanzleramt*)
* 2002	**Heilstyle**				(*Kanzleramt*)
* 2003	**20,000 Leagues Under the Skin**	(*Kanzleramt*)
* 2004	**The World**				(*Datapunk Recordings*)
* 2004	**Paranoid Dancer Remixed**		(*Kanzleramt*)
* 2006	**Freaks R Us**			(*Klang Electronik*)

## Παραπομπές


## Εξωτερικοί σύνδεσμοι
* Ο Γιοχάνες Χάιλ στο Discogs

Κατηγορία:Γερμανοί μουσικοί
Εθνόσημο του Χονγκ Κονγκ

right|thumb|200px|Το έμβλημα του Χονγκ Κονγκ
Το **Έμβλημα του Χονγκ Κονγκ** ή αλλιώς **Τοπικό έμβλημα της Ειδικής Διοικητικής Επαρχίας Χονγκ Κονγκ της Λαϊκής Δημοκρατίας της Κίνας **, είναι το έμβλημα που συμβολίζει το Χονγκ Κονγκ. Άρχισε να χρησιμοποιείται την 1η Ιουλίου 1997, έπειτα από την παράδοση του Χονγκ Κονγκ από το Ηνωμένο Βασίλειο στην Κίνα.

Το έμβλημα περιέχει τα ίδια σύμβολα με τη σημαία του Χονγκ Κονγκ, σε κυκλική μορφή. Ο εξωτερικός λευκός κύκλος φαίνεται με την επίσημη ονομασία του εδάφους γραμμένη σε λεζάντα με παραδοσιακή κινέζικη γραφή αλλά και σε σύντομη αγγλική, "Hong Kong".

## Αποικιακά εθνόσημα
Από το 1843 ως το 1959 χρησιμοποιήθηκε έμβλημα στο Χονγκ Κονγκ.

Στο αποικιακό Χονγκ Κονγκ παραχωρήθηκε εθνόσημο για πρώτη φορά στις 21 Ιανουαρίου του 1959 και τέθηκε αμέσως σε ισχύ. Η χρήση του εθνοσήμου τερματίστηκε το 1997 και αντικαταστάθηκε από το έμβλημα που υπάρχει και σήμερα.

## Εξωτερικοί σύνδεσμοι

* Πληροφορίες για τις σημαίες και τα εμβλήματα του Χονγκ Κονγκ

Κατηγορία:Χονγκ Κονγκ
Χονγκ Κονγκ
Γεώργιος Σαχίνης

Ο **Γεώργιος Κιοσσές (Σαχίνης)** (1789-1864) ήταν πλοιοκτήτης, αγωνιστής του 1821 και ένας από τους ικανότερους ναυμάχους της εποχής.
## Βιογραφία
Γεννήθηκε στην Ύδρα στις 21 Νοεμβρίου 1789 και ήταν γιος του Δημητρίου Σαχίνη, πλοιοκτήτη - έμπορου, προκρίτου της Ύδρας, εγγονός του Αντώνιου Κιοσσέ προκρίτου της Ύδρας, Διοικητή Αίγινας. Ασχολήθηκε με τις ναυτικές επιχειρήσεις της οικογενείας του και σπούδασε στην Ύδρα και στην Κέρκυρα όπου και έμαθε την ιταλική και γαλλική γλώσσα. Το 1808 μαζί με τον πατέρα του και τον αδελφό του Αντώνιο συνελήφθη από τον Αλή Πασά επειδή αρνήθηκαν να του πουλήσουν το πλοίο τους "Ίρις", στο οποίο και επέβαιναν με προορισμό το Λιβόρνο, σε πολύ χαμηλό τίμημα. Το πλοίο αυτό ήταν 600 τόνων από τα μεγαλύτερα της εποχής, παλαιό Ρωσικό πολεμικό.
Μόνο ο Γεώργιος κατάφερε να δραπετεύσει. 

Όταν ξέσπασε η επανάσταση βρισκόταν στη Σικελία. Αμέσως γύρισε και εντάχθηκε στον ναυτικό στόλο της Ύδρας, με το πλοίο του Μιλτιάδης με το οποίο πήρε μέρος σε πάνω από είκοσι ναυμαχίες υπό τον ναύαρχο Ανδρέα Μιαούλη. Το 1823 έγινε διοικητής Σύρου και Μυκόνου. Με την έλευση του Καποδίστρια το 1828 έγινε κυβερνήτης της εθνικής κορβέτας *Ύδρα* με την οποία του ανατέθηκε ο αποκλεισμός του Μαλιακού Κόλπου. Αργότερα αντιπολιτεύτηκε τον Κυβερνήτη μετά τη δολοφονία του οποίου, το 1832 ανέλαβε πληρεξούσιος Ύδρας. Το 1836 ανέλαβε διοικητής της ναυτικής μοίρας του Αιγαίου. Στη συνέχεια, λόγω της γλωσσομάθειάς του, διετέλεσε υπασπιστής του Βασιλιά Όθωνα καθ' όλη τη διάρκεια της βασιλείας του, εκτός απο ένα ενδιάμεσο διάστημα ενός έτους που ήταν διευθυντής του Ναυτικού Διευθυντηρίου Πόρου. Το 1844 προάχθηκε σε υποναύαρχο ενώ στην επανάσταση του 1862 υπερασπίστηκε τα ανάκτορα.

Απεβίωσε στην Αθήνα στις 29 Οκτωβρίου1864 και γιος του ήταν ο Δημήτριος Σαχίνης.

## Βλέπε επίσης
* Γεώργιος Σαχίνης βιογραφικά στοιχεία από το Ινστιτούτο Νεοελληνικών Ερευνών

Κατηγορία:Καπεταναίοι του 1821
Κατηγορία:Έλληνες αξιωματικοί του Πολεμικού Ναυτικού
Κατηγορία:Έλληνες πληρεξούσιοι
Γεωργιος
Κατηγορία:Πρόκριτοι
Ντόναλντ Τσανγκ

Ο **Ντόναλντ Τσανγκ** (*Sir Donald Tsang Yam-Kuen*, *Zēng Yìnquán*) ήταν ο Κυβερνήτης του Χονγκ Κονγκ και πρώτος τη τάξει αξιωματούχος στο Χονγκ Κονγκ από το 2005 ως το 2012.

## Βιογραφία
Γεννήθηκε στο Χονγκ Κονγκ στις 7 Οκτωβρίου του 1944 και έχει το προσωνύμιο «Παπιγιόν-Τσανγκ», λόγω της προτίμησής του να φοράει παπιγιόν. Το 1964 εργάστηκε σε φαρμακευτική εταιρεία για μικρό χρονικό διάστημα. Σπούδασε , μεταξύ άλλων, και στις Ηνωμένες Πολιτείες της Αμερικής.

Δημόσιος λειτουργός από το 1967, ο Τσανγκ ανέλαβε διάφορα αξιώματα, όπως του Υπουργού Οικονομικών το 1995. Τότε έγινε ο πρώτος Κινέζος που κατέλαβε το αξίωμα αυτό, σε εποχή στην οποία το Χονγκ Κονγκ ήταν ακόμα βρετανική αποικία. 

Επαινέθηκε για τη σωστή διοίκησή του στα οικονομικά, τόσο ως Υπουργός Οικονομικών όσο και ως αρχηγός κυβερνήσεως.

Ο Τσανγκ εξελέγη για πρώτη φορά το 2005 και μάλιστα ήταν ο μοναδικός υποψήφιος. Στις 21 Ιουνίου του 2005 επίσημα διορίστηκε αρχηγός κυβέρνησης από το Κρατικό Συμβούλιο για να ολοκληρώσει τη θητεία του Τουνκ Τσι Χουά, που έληγε το 2007. Στις 25 Μαρτίου του 2007 ο Τσανγκ επανεξελέγη στο αξίωμα του αρχηγού της κυβέρνησης (*Chief Executive*) για δεύτερη και τελευταία θητεία, από το 2007 ως το 2012.

Είναι παντρεμένος με τη Λαίδη Σαλίνα Πάου Σιού Μέι και έχουν 2 γιους.

## Ποινική δίωξη
Εναντίον του Τσανγκ απαγγέλθηκαν κατηγορίες για 2 αδικήματα κακοδιαχείρισης εν υπηρεσία στις 5 Οκτωβρίου 2015 από την Ανεξάρτητη Επιτροπή κατά της Διαφθοράς (ICAC).

## Παραπομπές


## Εξωτερικοί σύνδεσμοι

* Επίσημη βιογραφία
* BBC News: Profile: Donald Tsang

Κατηγορία:Κινέζοι πολιτικοί
Κατηγορία:Κινέζοι εγκληματίες
Κατηγορία:Κυβερνήτες του Χονγκ Κονγκ
Socket 6

Η προδιαγραφή **Socket 6** συμπεριλαμβάνει τις μηχανικές και ηλεκτρικές ιδιότητες της υποδοχής που χρησιμοποιείται για τον μικροεπεξεργαστές τύπου i486 της κατασκευαστικής εταιρείας Intel. Πρόκειται για μια ελαφρά τροποποίηση της υποδοχής Socket 3 που κυκλοφόρησε περίπου στο τέλος του κύκλου της παραγωγής του επεξεργαστή. Επειδή κυκλοφόρησε τόσο αργά, και λόγω των σχετικά μικρών προτερημάτων της δεν διαδόθηκε σχεδόν καθόλου, αφού χρησιμοποιήθηκε σε λίγες μόνο μητρικές πλακέτες. Εκτός αυτού, επειδή ο επεξεργαστής i486 σταμάτησε να κυκλοφορεί, δεν υπήρξε διάδοχος της υποδοχής αυτής.

Κατηγορία:Υποδοχές CPU